Einar Hålien

Einar Hålien (født 1963) er en norsk journalist og tidligere sjefredaktør i Bergens Tidende (BT) og i den lokale tv-stasjonen BTV. Under Håliens ledelse har blant annet BT kommet med eget lørdagsmagasin i 2004. Han står også bak BTs omlegging til tabloidformat som ble gjennomført 16. september 2006. Hålien startet i redaktørjobben i BT i 1997. 

Han har tidligere vært distriktsredaktør ved NRKs distriktskontorer i Hordaland (1995–97), Nordland (1993–1995) og Journalist/vaktsjef NRK Dagsnytt i Oslo (1989–1993). Hålien er utdannet cand.mag. med offentlig rett, statsvitenskap og 2 år journalistutdanning ved Høgskolen i Volda.

I september 2008 ble det kjent at Hålien skal tiltre som programdirektør i Schibsted. Han er konsernredaktør i Schibsted ASA. 

 Referanser 

Kategori:Redaktører for Bergens Tidende
Kategori:Norske journalister
Kategori:Norske næringslivsledere
Kategori:Personer fra Nord-Aurdal kommune